Ekenedilichukwu Ugochukwu Eric Nwenweh, (an haife shi a watan Fabrairu 28,1985) wanda aka fi sani da Ken Erics Ugo ko kuma a sauƙaƙe Ken Erics ɗan kwaikwayo ne ne na Najeriya kuma ɗan wasan talabijin, marubuci, furodusa kuma mawaƙin lokaci-lokaci. An san shi da rawar da ya taka a matsayin Ugo a cikin fim din 'The Iliterate' tare da Tonto Dikeh da Yul Edochie. Ya fito daga jihar Anambra. An haifi Ken Erics a Jihar Kano, Arewa maso Yammacin Najeriya a ranar 28 ga watan Fabrairun 1985 kuma shi ne na shida a cikin ’ya’ya bakwai na Eric Chukwuemeka Nwenweh da Grace Ifeyinwa Nwenweh dukkansu na Enugwu-Ukwu a Jihar Anambra, Kudu maso Gabashin Najeriya. Shi dan kabilar Ibo ne. Erics ya yi firamare a Binta Mustapha Science Nursery and Primary School, Kano, sannan ya yi sakandare a Dennis Memorial Grammar School (DMGS) Onitsha, Jihar Anambra. Yayin da yake karami, Erics ya nuna sha’awar fasahar kere-kere, kuma hakan ya kai ga shigarsa Jami’ar Nnamdi Azikiwe Awka, Jihar Anambra, inda ya kammala digiri a fannin wasan kwaikwayo.